Kas Eesti e-kool on endiselt ainult midagi mida nimetatakse õppeinfosüsteemiks või on temast vahepeal midagi praktilisemat ka saanud? Või tundub mulle asjatult, et Northwest Missouri State University tüübid panevad Eesti e-koolile varsti tahvelarvutiga ära? Ok, ok. Tegemist on ülikooliga niiet võrdlus on ehk veidi kohatu aga siiski, siiski.    NACSi veebilehelt saame lugeda, et nimelt kavatseb seesamusemane ülikool alates sellest aastast hakata kiirelt üle minema paberkandjal õpikute laenutamiselt e-raamatutele. Iga üliõpilane saaks endale isikliku Sony Reader'i kuhu siis vajalikud raamatud ja kindlasti nii mõndagi veel laadida saab. Kahjuks räägitakse muidugi ka midagi mingist USB vidinast jne, seega ilmselt WIFI võrku see vidin ei ühendu ja e-raamatuks ta esialgu jääbki. Kõlab aga juba palju rohkem e-kooli moodi, kui mõni veebiportaal. Eks ole.